Katerina Sakellaropoulou. Katerina Sakellaropoulou(1956-yil 30-mayda tugʻilgan) — yunon sudyasi.2020-yil 13-martdan beri 2025-yil 13-martgacha Gretsiya prezidenti.U Yunoniston parlamenti tomonidan 2020-yil 22-yanvarda Prokopis Pavlopulosning oʻrniga saylangan. Sakellaropoulou prezident etib saylanishidan oldin Yunonistonning oliy maʼmuriy sudi boʻlgan Davlat kengashi prezidenti lavozimida ishlagan.U mamlakatning birinchi ayol prezidenti hisoblanadi. Biografiyasi. Sakellaropoulou Saloniki shahrida tugʻilgan.Uning otasi Nikolaos Sakellaropoulos, Gretsiya Oliy sudining sobiq vitse-prezidenti.Onasi esa Aliki Paraskevadir.Uning oilasi Ksanti prefekturasidagi Stavroupoli shahridan.U Afina Milliy va Kapodistrian universitetida huquq fakultetida tahsil olgan va Parij II Pantheon-Assas universitetida davlat huquqi boʻyicha aspiranturani tamomlagan.1980-yillarning oʻrtalarida u Davlat kengashi aʼzoligiga qabul qilindi va 2000-yilda maslahatchi lavozimiga koʻtarildi.2015-yil oktyabr oyida u Davlat kengashi vitse-prezidenti etib tayinlandi va 2018-yil oktyabr oyidagi ovoz berish natijalariga koʻra u bir ovozdan sudning birinchi ayol prezidenti etib saylandi.U Davlat Kengashining Sud hokimiyati xodimlari uyushmasi aʼzosi. Assotsiatsiyadagi faoliyati davomida u bosh kotib (1985-1986), vitse-prezident (2006-2008) va prezident (1993-1995, 2000-2001) lavozimlarida ishlagan. Gretsiya prezidenti. 2020-yil 15-yanvarda Gretsiya bosh vaziri Kiriakos Mitsotakis uni Yunoniston Respublikasi prezidenti lavozimiga nomzodini ilgari surdi, bu lavozimga u 2020-yil 22-yanvarda parlamentdagi 300ta deputatdan 261tasi uning nomzodini yoʻqlab ovoz berdi.Shundan soʻng u Gretsiya prezidenti lavozimini egalladi. Shaxsiy hayoti. Sakellaropulou advokat Pavlos Kotsonis bilan birga oila qurgan.Uning oldingi turmushidan bitta farzandi bor.